Duett AS har inngått et samarbeid med Mastercard Payment Services for å kunne tilby deg en bedre bankintegrasjon.
Mastercard Payment Services (tidligere NETS) har jobbet med drift av norsk bankinfrastruktur i over 50 år. Mastercard Payment Services baserer sin integrasjon på EU-direktivet PSD2, som alle banker er pålagt å følge. Dette direktivet gir tredjeparter mulighet til å tilgjengeliggjøre bankfunksjonalitet i eksterne flater. Mastercard Payment Services har lisens for å tilby slike løsninger. Integrasjonen støtter betalingskonti i alle norske banker.
Gjennom denne integrasjonen skal kontoeier kunne få samme informasjon som gjennom bankens ordinære nettbank. Integrasjonstjenesten er underlagt samme sikkerhet og tilgangskontroll som i den enkelte bank.
For at bankintegrasjonen skal fungere, inngås det en avtale direkte mellom kontoeier og Mastercard Payment Services. Avtalen har ingen etableringskostnad, bare en fast pris som belastes kontoeiers bankkonto månedlig via Autogiro. Prisene fra Mastercard Payment Services er nå kr 99 per måned. for bankavstemming.
Komplett løsning for betaling og bankavstemming koster kr 149 per måned.
Mastercard Payment Services sin bankintegrasjon danner grunnlag for følgende tjenester i Duett Økonomi:
Bankavstemming
Betaling innland og utland (kommer)
Visning av saldo på bankkonto